《王明君》
清代·杨琅树

明妃嫁单子，非关画图误。自是汉孱弱，无人阵黄雾。

君王重黎民，岂惜一佳人。琵琶方出塞，已罢玉关军。

虎臣飞将乃如此，万里长城在女子。汉宫寂寞是谁羞，毡帐风光非妾喜。

薄命自羞还自歌，寄语君王慎干戈。后宫莫选颜色女，单于无厌当奈何。

作者简介：杨琅树，字孝斋，南漳人。有《爱菊堂诗稿》。